Απαλλαγή από εκπόνηση ακτομηχανικής μελέτης
Αίτηση απαλλαγής από την υποχρέωση εκπόνησης ακτομηχανικής μελέτης
Η αίτηση οφείλει να απευθύνεται στην κατωτέρω διεύθυνση: ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ ΓΕΝΙΚΗ ΓΡΑΜΜΑΤΕΙΑ ΝΑΥΤΙΛΙΑΣ ΚΑΙ ΛΙΜΕΝΩΝ ΔΙΕΥΘΥΝΣΗ ΛΙΜΕΝΙΚΩΝ ΥΠΟΔΟΜΩΝ (Δ20) Τ. Δ/νση: Σεβαστουπόλεως 1 & Φειδιππίδου Τ.Κ.: 115 26, Αμπελόκηποι Τηλέφωνο: 210 77 10 031 E-mail: dly@yna.gov.gr
Κατάθεση από τον αιτούντα (δια ζώσης ή ταχυδρομικά)
Οι ενδιαφερόμενοι αιτούντες οφείλουν να εμπίπτουν στις διατάξεις των άρθρων 12, 14 και 14Α του ν. 2971/2001 (Α 85), όπως ισχύει.
Η διαδικασία αφορά στη χορήγηση βεβαίωσης περί της μη αναγκαιότητας σύνταξης ακτομηχανικής μελέτης για την κατασκευή του έργου που προτίθεται να κατασκευάσει ο ενδιαφερόμενος και απευθύνεται σε πάσης φύσεως φυσικά πρόσωπα κατόπιν αίτησης.
Τα δικαιολογητικά για τον έλεγχο απαλλαγής από υποχρέωση εκπόνησης ακτομηχανικής μελέτης συνιστούν Τεχνικό Φάκελο Μελέτης Έργου, ο οποίος περιλαμβάνει τα παρακάτω: Τεχνική Έκθεση, στην οποία περιλαμβάνονται: • Παρουσίαση του έργου ή του αντικειμένου του αιτήματος. • Διερεύνηση της διαχρονικής εξέλιξης της ακτογραμμής με συγκριτική εξέταση αεροφωτογραφιών, δορυφορικών φωτογραφιών, τοπογραφικών αποτυπώσεων. • Γεωλογικά στοιχεία της περιοχής, καθώς και χαρακτηριστικά των τυχόν ιζημάτων (πχ κοκκομετρία). • Υπολογισμός του κυματικού κλίματος και εκτίμηση της ανάβασης • Εκτίμηση της στερεομεταφοράς. • Αιτιολόγηση του αιτήματος απαλλαγής. • Φωτογραφίες της περιοχής μελέτης. Σχέδια: • Βυθομετρικό χάρτη, όπου θα σημειώνεται η περιοχή του έργου. • Οριζοντιογραφία των υφιστάμενων έργων επί τοπογραφικού διαγράμματος με υψομετρικές και βυθομετρικές καμπύλες. • Οριζοντιογραφία των προτεινομένων έργων. • Ενδεικτικές τομές των υφιστάμενων ή/και μελλοντικών έργων. • Τυπικά σχέδια, ή λεπτομέρειες των μελλοντικών έργων. Παρατηρήσεις: α) Εφ’ όσον υπάρχει εκπονηθείσα μελέτη σε οποιοδήποτε στάδιο, στην οποία περιλαμβάνονται όλα ή μέρος των ανωτέρω, ο ενδιαφερόμενος θα την υποβάλλει στο σύνολό της στην Υπηρεσία, μαζί με σχετικό υπόμνημα εντοπίζοντας τα σημεία ενδιαφέροντος που σχετίζονται με το αίτημα απαλλαγής, χωρίς να χρειάζεται να συντάξει ιδιαίτερα τεύχη ή σχέδια. Σε περίπτωση που απαιτούνται συμπληρώσεις, μπορεί να τις περιλαμβάνει στο σχετικό υπόμνημα και β) Η μη προσκόμιση του συνόλου των παραπάνω στοιχείων, δεν θα αποκλείει την εξέταση του φακέλου.
Απαλλαγή από την υποχρέωση εκπόνησης ακτομηχανικής μελέτης
12 παρ. 3 περ. (α), 14 παρ. 6 περ. (α) και 14Α παρ. 1 (α)
Αρ. Πρωτ. 29597 ΕΞ 2021/10-03-2021 έγγραφο της Γενικής Δ/νσης Δημόσιας Περιουσίας & Κοινωφελών Περιουσιών του Υπουργείου Οικονομικών
Άρθρο 12 "Προστατευτικά έργα - Προσχώσεις": Περιγράφεται η διαδικασία αδειοδότησης κατασκευών προστατευτικών έργων σε περιοχές που εμπίπτουν στον παρόντα νόμο και στην παρ. 3 περ. (α) ορίζεται, μεταξύ άλλων, ότι ο πλήρης φάκελος που υποβάλλουν οι ενδιαφερόμενοι προς την αρμόδια Κτηματική Υπηρεσία περιλαμβάνεται "ακτομηχανική μελέτη θεωρημένη από τη Διεύθυνση Λιμενικών Υποδομών του Υπουργείου Υποδομών και Μεταφορών" (Το άρθρο 12 αντικαταστάθηκε ως άνω με το άρθρο 29 Ν.4607/2019,ΦΕΚ Α 65/24.4.2019). Άρθρο 14 "Παραχώρηση χρήσης για την εκτέλεση έργων": Περιγράφεται η διαδικασία παραχώρησης χρήσης εκτάσεων ανάλογα με το είδος του έργου και στην παρ. 6 περ. (α) ορίζεται, μεταξύ άλλων, ότι "στον πλήρη φάκελο που υποβάλλει ο ενδιαφερόμενος προς την αρμόδια Κτηματική Υπηρεσία, περιέχεται ακτομηχανική μελέτη θεωρημένη από το Υπουργείο Μεταφορών και Υποδομών, εφόσον αυτή απαιτείται από το είδος του έργου, ..." Άρθρο 14Α παρ. 1 (α) "Αδειοδότηση παραχώρησης χρήσης υφισταμένων άνευ αδείας ή καθ’ υπέρβαση αυτής κατασκευών": Περιγράφεται η διαδικασία αδειοδότησης παραχώρησης χρήσης υφισταμένων άνευ αδείας ή καθ’ υπέρβαση αυτής κατασκευών. (Τροποποιήθηκε με το άρθρο δέκατο πέμπτο του ν.4787/2021,ΦΕΚ Α 44 και με την παρ. 1 του άρθρου 76 του Ν. 4916/2022,ΦΕΚ Α 65)
Με το υπ αρ. πρωτ. 29597 ΕΞ 2021/10-03-2021 έγγραφο της Γενικής Δ/νσης Δημόσιας Περιουσίας & Κοινωφελών Περιουσιών του Υπουργείου Οικονομικών προς όλες τις Κτηματικές Υπηρεσίες με θέμα: "Διευκρινίσεις σχετικά με την υποβολή ακτομηχανικής μελέτης", ορίζεται, μεταξύ άλλων, ότι για τις περιπτώσεις του άρθρου 14 παρ. 6 περ. (α) και του άρθρου 14Α του ν.2971/2001 όπως τροποποιήθηκε και ισχύει "Κατά την υποβολή του σχετικού φακέλου, που συνοδεύει την σχετική αίτηση Παραχώρησης στην υπηρεσία σας, αυτός θα πρέπει να περιέχει υποχρεωτικά βεβαίωση από την Διεύθυνση Λιμενικών Υποδομών (Δ20) του Υπουργείου Μεταφορών και Υποδομών, περί της μη αναγκαιότητας σύνταξης ακτομηχανικής μελέτης, λόγω της φύσεως του έργου ή συνταχθείσα ακτομηχανική μελέτη, θεωρημένη από την ίδια ως άνω υπηρεσία".
Άρθρο 40 "ΔΙΕΥΘΥΝΣΗ ΛΙΜΕΝΙΚΩΝ ΥΠΟΔΟΜΩΝ (Δ20)": Περιγράφονται οι επιχειρησιακοί στόχοι και αρμοδιότητες της Δ/νσης Λιμενικών Υποδομών του Υπουργείου Μεταφορών και Υποδομών και των δύο τμημάτων της. Στην παρ. 3 περ. (ε) αναφέρεται η αρμοδιότητα του Τμήματος Μελετών και προγραμματισμού της ανωτέρω Διεύθυνσης επί των ακτομηχανικών μελετών.
Άρθρο 10 " Μετονομασία Γενικής Γραμματείας και μεταφορά αρμοδιοτήτων στο Υπουργείο Ναυτιλίας και Νησιωτικής Πολιτικής": Στην παρ. 2 του ως άνω άρθρου ορίζεται ότι "από τη Γενική Γραμματεία Υποδομών του Υπουργείου Υποδομών και Μεταφορών μεταφέρεται στη Γενική Γραμματεία Ναυτιλίας και Λιμένων του Υπουργείου Ναυτιλίας και Νησιωτικής Πολιτικής, ως σύνολο αρμοδιοτήτων, οργανικών μονάδων, θέσεων προσωπικού και εποπτευόμενων φορέων, η Διεύθυνση Λιμενικών Υποδομών (Δ 20) της Γενικής Διεύθυνσης Υδραυλικών, Λιμενικών και Κτηριακών Υποδομών του άρθρου 40 του π.δ. 123/2017 (Α` 151)". (Τροποποιήθηκε με την παρ.6 άρθρ.5 του Π.Δ. 82/2023 - ΦΕΚ Α` 139/01.08.2023)
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Η εισερχόμενη νέα αίτηση, που περιέρχεται στην υπηρεσία με οποιονδήποτε τρόπο, καταχωρίζεται στο πρωτόκολλο της υπηρεσίας.
Η εισερχόμενη νέα αίτηση χρεώνεται σε υπάλληλο/υπαλλήλους για να προβεί/προβούν στις απαιτούμενες επόμενες ενέργειες.
Αφορά στην περίπτωση που η αίτηση δεν προωθείται σε εντεταλμένο Τεχνικό Σύμβουλο και ελέγχεται από τον/τους αρμόδιο/-ους υπάλληλο/υπαλλήλους της υπηρεσίας.
Διαβίβαση της εισερχόμενης αίτησης (με τα τυχόν συνημμένα της αρχεία) προς τον Τεχνικό Σύμβουλο της υπηρεσίας, αρμόδιο για το εν λόγω επιστημονικό αντικείμενο.
Παραλαβή από την υπηρεσία του Φύλλου Ελέγχου έκαστης αίτησης από τον εντεταλμένο Τεχνικό Σύμβουλο της υπηρεσίας, με την αναλυτική του γνώμη επί της αίτησης.
Το Φύλλο Ελέγχου που παρελήφθη για εκάστοτε αίτηση χρεώνεται σε υπάλληλο/υπαλλήλους για να προβεί/προβούν στις απαιτούμενες επόμενες ενέργειες.
Είναι το στάδιο λαμβάνει χώρα ο τελικός έλεγχος των στοιχείων της αίτησης, σε συνδυασμό με το Φύλλο Ελέγχου του εντεταλμένου Τεχνικού Συμβούλου και εκκινεί η σύνταξη του απαντητικού εγγράφου προς τον ενδιαφερόμενο.
Διαβίβαση εγγράφου αρνητικής απάντησης υπηρεσίας προς ενδιαφερόμενο, σε περίπτωση από τον έλεγχο των στοιχείων της αίτησης ή/και του σχετικού Φύλλου Ελέγχου προκύπτει ότι η αίτηση παρουσιάζει ελλείψεις και συνεπώς, ότι δεν μπορεί να χορηγηθεί η ζητούμενη Βεβαίωσης περί της μη αναγκαιότητας σύνταξης ακτομηχανικής μελέτης. Σε αυτήν την περίπτωση, στο έγγραφο αναγράφονται τα συμπληρωματικά στοιχεία που οφείλουν να υποβληθούν σε επόμενο χρόνο, ώστε να χορηγηθεί η ζητούμενη βεβαίωση.
Διαβίβαση Βεβαίωσης περί της μη αναγκαιότητας σύνταξης ακτομηχανικής μελέτης προς ενδιαφερόμενο, σε περίπτωση από τον έλεγχο των στοιχείων της αίτησης ή/και του σχετικού Φύλλου Ελέγχου προκύπτει ότι μπορεί να χορηγηθεί η ζητούμενη βεβαίωση.
Σημειώνεται η πιθανότητα από τον σχετικό έλεγχο να προκύψει ότι για την υποβληθείσα αίτηση δεν δύναται να χορηγηθεί η ζητούμενη Βεβαίωση Απαλλαγής και ότι οφείλει να ακολουθηθεί η διαδικασία με τίτλο: "Θεώρηση Ακτομηχανικής μελέτης". Αυτή η παρατήρηση θα αναγράφεται στο παρόν έγγραφο αρνητικής απάντησης της υπηρεσίας προς τον ενδιαφερόμενο.
Παραλαβή της εισερχόμενης αίτησης και πρωτοκόλληση
Διαβίβαση αίτησης προς Τεχνικό Σύμβουλο υπηρεσίας
Παραλαβή και Πρωτοκόλληση Φύλλου Ελέγχου αίτησης από Τεχνικό Σύμβουλο υπηρεσίας
Χρέωση Φύλλου Ελέγχου σε υπάλληλο/υπαλλήλους
Τελικός έλεγχος και προετοιμασία απαντητικού εγγράφου
Διαβίβαση εγγράφου αρνητικής απάντησης υπηρεσίας προς ενδιαφερόμενο
Διαβίβαση εγγράφου Βεβαίωσης (θετικής απάντησης) υπηρεσίας προς ενδιαφερόμενο
Έγγραφο δημόσιας υπηρεσίας/δημόσιου φορέα